ஒரு கட்டிடத்தை மனித உடல் என்று வைத்துக் கொண்டால், ஒரு கட்டிடக் கலைஞர் உடலமைப்புகுறித்தும் தோற்றப் பொலிவுகுறித்தும் அக்கறை கொள்வார். ஒரு கட்டமைப்புப் பொறியாளர் எலும்புக்கூட்டைக் குறித்தும் தசையை எலும்போடு பிணைக்கும் தசைநார்கள் குறித்தும் அக்கறை கொள்வார். ஒரு கட்டிடத்தின் பயன்பாட்டுக்கேற்ப அதன் தோற்றத்தைக் கட்டிடக் கலைஞர் வடிவமைக்கிறார் என்றும், அதற்கு இசைவாகக் கட்டிடத்தின் உள்ளீடு எவ்விதம் இருக்க வேண்டும் என்று கட்டமைப்புப் பொறியாளர் வடிவமைக்கிறார் என்றும் கொள்ளலாம். இந்தியாவின் பல நகரங்களிலும் தோற்றப் பொலிவுகுறித்த விதிமுறைகள் உள்ளன (சி.எம்.டி.ஏ-வின் வளர்ச்சி விதி களைப் போல). ஆனால், உள்ளீடு எவ்விதம் இருக்க வேண்டும் என்ற விதிகள் போதுமான அளவுக்கு இல்லை என்றுதான் சொல்ல வேண்டும்.